স্টার প্লাসের জনপ্রিয় ধারাবাহিক ‘ইয়ে রিশতা কেয়া কহলতা হ্যায়’-এর মূল আকর্ষণ নৈতিক ও অক্ষরা। অক্ষরার ভূমিকায় হিনা খান এবং নৈতিকের চরিত্রে কর্ণ মেহরা সারা ভারতের দর্শকদের মন জয়ে করেছেন। একাধিক বার টেলিভিশনের সেরা জুটি হিসেবে পুরস্কৃতও হয়েছেন তাঁরা। কিন্তু কয়েক মাস আগে শো থেকে বিদায় নেন কর্ণ। ঠিক কী কারণে সেটা নিয়ে ধোঁয়াশা রয়েছে। 

নৈতিক ও অক্ষরার চরিত্রে হিনা খান ও কর্ণ মেহরা
অফিসিয়াল স্টেটমেন্ট অনুযায়ী, নিজের স্বাস্থ্যের কারণেই এই সিদ্ধান্ত। কিন্তু বেশ কিছু গসিপ ম্যাগাজিনের খবর, কিছু কারণবশত হিনা খানের সঙ্গে অভিনয় করতে অসুবিধা হচ্ছিল তাঁর। ২০০৯ সাল থেকে সম্প্রচার শুরু হয়েছে এই ধারাবাহিকের। সাত বছর পরে হঠাৎ করে হিনা-কর্ণের মধ্যে কেন সমস্যার সূত্রপাত শুরু হল, সেটাই প্রশ্ন। কিন্তু কোনওভাবেই যে আর এই ধারাবাহিকে তিনি ফিরবেন না, সেকথা স্পষ্ট করে আগেই সংবাদমাধ্যমকে জানিয়েছেন কর্ণ। 
আরও পড়ুন
মোহসিন খানের ভ্যানে ঢুকে কেন দরজা লক করলেন শিবাঙ্গি?
ভারতীয় টেলিভিশনের এই জার্মান অভিনেত্রীকে চেনেন?
কর্ণের প্রস্থানের সঙ্গে সঙ্গেই পালটে দেওয়া হয় স্টোরিলাইন। নৈতিককে পাঠিয়ে দেওয়া হয় বিদেশে। গত কয়েক মাস ধরে কার্যত নৈতিকহীন এই ধারাবাহিকের ঔজ্জ্বল্য বেশ খানিকটা কমেছে। তাই এবার নতুন করে নৈতিককে ফিরিয়ে আনা হবে। ভূমিকায় অন্য অভিনেতা। 

বিশাল সিং
মুম্বইয়ের একটি গসিপ ওয়েবসাইটের খবর অনুযায়ী, এই চরিত্রে কাস্ট করা হয়েছে পুরনো ধারাবাহিক ‘পরভরিশ’-এর বিশাল সিং-কে। বিশাল নব্বইয়ের দশক থেকেই টেলি জগতে রয়েছেন। ওই সময়ের জনপ্রিয় ধারাবাহিক ‘ইন্দ্রধনুশ’, ‘দেখ ভাই দেখ’ ইত্যাদিতে অভিনয় করেছেন। মিলেনিয়াম পরবর্তী সময়ে জনপ্রিয় হয় বিশাল অভিনীত ‘অস্তিত্ব এক প্রেম কাহানি’, ‘কভি হাঁ কভি না’ এবং ‘পরভরিশ- কুছ খট্টি কুছ মিঠি’। কর্ণের তুলনায় বিশাল অনেক সিনিয়র অভিনেতা কিন্তু বিশাল কি পারবেন অক্ষরা-নৈতিকের সেই স্পার্ককে ফিরিয়ে আনতে? সময়ই বলবে।